**Представено от «Еко Технологии България» ЕООД, уведомление за инвестиционно предложение (ИП) за: «Производство на бетон, бетонови изделия, плочки, бордюри и др. производни от бетон, както и тяхното складиране», в ПИ с идентификатор 12259.734.53, м. "Гладно поле", землище гр. Враца, общ. Враца, обл. Враца,**

Във връзка с внесено в РИОСВ- Враца уведомление от «Еко Технологии България» ЕООД за инвестиционно предложение (ИП) за: «Производство на бетон, бетонови изделия, плочки, бордюри и др. производни от бетон, както и тяхното складиране», в ПИ с идентификатор 12259.734.53, м. "Гладно поле", землище гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Производство на бетон, бетонови изделия, плочки, бордюри и др. производни от бетон, както и тяхното складиране.

 - Инвестиционното предложение предвижда промяна предназначението на земеделска земя за неземеделски цели- горепосочения ПИ с идентификатор 12259.734.53, м. "Гладно поле", землище гр. Враца, общ. Враца, обл. Враца.

 - Според представената от възложителя информация настоящото инвестиционно предложение е във връзка със съществуващо и действащо инвестиционно предложение, отнасящо се до извършване на същите дейности, и намиращо се в съседен имот собственост на възложителя.

 - Разглежданото инвестиционно предложение е с цел бъдещото разширение на съществуващите производствени мощности и помещения, и изграждането на нови помещения и постройки.

 - Няма необходимост от изграждане на нова инфраструктура- ВиК, електрозахранване, път, тъй като ще се използват съществуващите.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 ***IІ. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че мястото на реализация на ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони, на 2,600 км са BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на МОСВ (Обн. ДВ, бр. 19/2021 г.) и BG0002053 "Врачански Балкан" за опазване на дивите птици, обявена със Заповед № РД-801/04.11.2008 г. на МОСВ (обн. ДВ, бр. 105/2008 г).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 В имотът няма "вековни" дървета.

 *Копие от писмото е изпратено до: Община Враца, обл. Враца,*

 /отговорено от РИОСВ-Враца на 08.02.2024г./